Třělcowska towaršnosć z lěpšimi móžnosćemi treninga a nowym domom
Kamjenc (UM/SN). Na připrawje Kamjenskeje třělcowskeje towaršnosće chcychu dźensa w přitomnosći sakskeho nutřkowneho ministra Rolanda Wöllera (CDU) reaktiwěrowanu stometrowsku čaru přepodać. Koronoweje krizy dla je termin pak wupadnył. Wo „poswjećenju“ prezident towarstwa Dieter Raack ani rěčeć nochce. Tuchwilu njeje čas za wulke swjedźenje. Koło wobdźělnikow by tak a tak mjeńše było, hač móhło wone to pod hinašimi wuměnjenjemi być. „Poswjećenje nachwatamy, hdyž 30lětne wobstaće towarstwa swjećimy“, praji prezident Dieter Raack. Tež tale za 2020 planowana ceremonija je so z woporom korony stała.
pol_Latn szl_Latn